Document ID: 32000R0538

Komisjoni määrus (EÜ) nr 538/2000,
13. märts 2000,
millega muudetakse määrust (EÜ) nr 1599/97, millega kehtestatakse teatavate Bulgaariast, Ungarist, Poolast, Rumeeniast, Slovakkiast, Tšehhi Vabariigist, Eestist ja Leedust pärit marjade suhtes minimaalsete impordihindade süsteemi kohaldamise üksikasjalikud eeskirjad, ning tunnistatakse kehtetuks määrused (EMÜ) nr 1226/92 ja (EÜ) nr 2479/96
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 18. mai 1998. aasta otsust 1999/790/EÜ protokolli kohta, millega kohandatakse Euroopa ühenduste ja nende liikmesriikide ning Läti Vabariigi vahel assotsieerumislepingu (Euroopa leping) kaubandusaspekte, et võtta arvesse Austria Vabariigi, Soome Vabariigi ja Rootsi Kuningriigi ühinemist Euroopa Liiduga ning Uruguay vooru põllumajandusläbirääkimiste tulemusi, sealhulgas olemasoleva sooduskorra tõhustamist, [1] eriti selle artikli 2 lõiget 1,
ning arvestades järgmist:
(1) Tuleks kehtestada üksikasjalikud eeskirjad teatavate Lätist pärit, töötlemiseks ettenähtud marjade suhtes minimaalsete impordihindade süsteemi kohaldamiseks vastavalt eespool nimetatud protokollile, [2] mis jõustub 1. märtsil 2000. See süsteem on samasugune kui teatavate Bulgaariast, Ungarist, Poolast, Rumeeniast, Slovakkiast, Tšehhi Vabariigist, Eestist ja Leedust pärit marjade suhtes kehtiv süsteem, mille üksikasjalikud rakenduseeskirjad on sätestatud määruses (EÜ) nr 1599/97, [3] muudetud määrusega (EÜ) nr 2371/1999. [4] Lihtsustamiseks peaks sama määrus sisaldama eespool nimetatud impordikorra üksikasjalikke rakenduseeskirju ning sel eesmärgil tuleks laiendada määruse (EÜ) nr 1599/97 reguleerimisala, et hõlmata Lätist pärit tooted.
(2) Nõukogu määruses (EÜ) nr 1926/96 [5] sätestatud kord asendatakse nimetatud impordikorraga. Seepärast tuleks kehtetuks tunnistada komisjoni määrus (EÜ) nr 2479/96, millega kehtestatakse teatavate Lätist pärit marjade suhtes minimaalsete impordihindade süsteemi kohaldamise üksikasjalikud eeskirjad ning määratakse kindlaks minimaalsed impordihinnad, [6] viimati muudetud määrusega (EÜ) nr 2371/1999.
(3) Komisjoni 13. mai 1992. aasta määruses (EMÜ) nr 1226/92 teatavate puu- ja köögiviljatoodete importi käsitleva teabe edastamise kohta liikmesriikidelt komisjonile, [7] viimati muudetud määrusega (EÜ) nr 2480/96, [8] sätestatud liikmesriikide teatamine Lätist importimise kohta asendatakse määruse (EÜ) nr 1599/97 artiklis 5 sätestatud teatamisega. Seepärast tuleks määrus (EMÜ) nr 1226/92 kehtetuks tunnistada.
(4) Kuna kohandamisprotokollid jõustuvad 1. märtsil 2000, tuleks käesolevat määrust kohaldada alates sellest kuupäevast.
(5) Käesoleva määrusega ettenähtud meetmed on kooskõlas puu- ja köögiviljatooteturu korralduskomitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Määrust (EÜ) nr 1599/97 muudetakse järgmiselt:
1) Pealkiri asendatakse järgmisega:
"Komisjoni määrus (EÜ) nr 1599/97, 28. juuli 1997, millega kehtestatakse teatavate Bulgaariast, Ungarist, Poolast, Rumeeniast, Slovakkiast, Tšehhi Vabariigist, Eestist, Lätist ja Leedust pärit marjade suhtes minimaalsete impordihindade süsteemi kohaldamise üksikasjalikud eeskirjad"
.
2) Artikli 5 lõige 4 jäetakse välja.
3) Lisa asendatakse käesoleva määruse lisaga.
Artikkel 2
Määrused (EMÜ) nr 1226/92 ja (EÜ) nr 2479/96 tunnistatakse kehtetuks.
Artikkel 3
Käesolev määrus jõustub Euroopa Ühenduste Teatajas avaldamise päeval.
Käesolevat määrust kohaldatakse alates 1. märtsist 2000.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 13. märts 2000

Labels: 2
3
17
18